OpenLLM-France/wikimedia huggingface dataset:
# Myvatn

Mývatn aintzira (islandieraz "mý" = eltxoa, "vatn" = aintzira; eltxoen aintzira) Islandiako iparraldean dago. Aintziraren izena udan hemen aurkitzen diren euli ugarietatik dator. Ahate kopuru handia intsektu horiez elikatzen da, eta horregatik inguruak garrantzi handia du ornitologoentzat. Húsavík-etik 50 kilometro hegoaldera dago, 37 km² eta sakonera txikia du, punturik sakonena 4,5 metrokoa baita. Herrialde osoko bosgarren handiena da. 2000. urteaz geroztik, maratoi lasterketa bat egiten da aintziraren inguruan uda guztietan.

## Historia

Myvatn aintziran amuarrainen arrantzatik bizi ziren, baina azken hamarkadetan hori aldatu egin da. 1960ko hamarkadan diatomita fabrika sortu zuten, eta inguruko enplegu iturri nagusia bihurtu zen. Krafla lantegi geotermikoa beste enplegu iturri bat da, gero eta gehiago hazten ari den turismo industria ez aipatzeagatik. Hotelak, jatetxeak, kanpinak eta turismoarekin lotutako beste negozio batzuk aurki daitezke inguru osoan.

## Sumendiak

Turismoa industria hasiberri izaten hasi da zonalde horretan, baita herrialdearen gainerakoetan ere. Bisitari asko joaten dira Mývatnera bere ertzean aurki daitezkeen sumendi formazio ugari behatzera.
Aintzira berean, Skútustaðirreko kraterrak daude. elementu geografiko horiek ez zuten inoiz laba bota, baina laba aintzirako urarekin kontaktuan jarri zenean sortutako leherketek sortu zituzten.
Ez oso urruti aintziratik, Hverjall (edo Hverfell), eremuaren ikuspegi zoragarri bat bertatik ikus daiteke, krater zirkularra da, 140 metroko sakonera eta 1000 metroko zirkunferentzia dituena, uste da duela 2.500 urte gertatu zen eztanda baten emaitza dela.
Inguru horretan Dimmuborgir dago Hverfjall-etik gertu, laba formazioen eremu zabala dena. Hemen laba mota guztiak aurki ditzakezu, hala nola tunelak edo kobazulo txikiak. Guztietan ikusgarriena Kirkjan (eliza) izenarekin ezagutzen da, eliza itxurako ganbera handi bat.
Þingvellir eremuan bezala, Europa eta Amerikaren arteko plaken mugimendua zona osoan barreiatuta dauden hainbat pitzatutan ikus daiteke. Horietako batek 20 km ditu, eta gainean nazioarteko zientzialariek plaka tektonikoen mugimendu nabaria adierazteko jarritako marka dago.

## Aisia

Bi igerileku publikoez gain, bainuarekin lotutako aukera ugari dago, hala nola, aintzira izeneko eremua, Reykjanes penintsulako Bláa lónið-ren oso antzekoa, uhartearen hego-mendebaldean.

## Kanpo estekak

* Datuak: Q212051
* Multimedia: Mývatn / Q212051
# Myung-whun Txung

    Hau korear izena da, abizena Txung du.
Myung-whun Txung (Seul, 1953ko urtarrilaren 22a) korear pianista eta orkestra-zuzendaria da. Hego Korean jaioa den arren, Estatu Batuetako Juilliard Musika Eskola ospetsuan egin zituen pianoko eta orkestra-zuzendaritzako ikasketak. 1974an, Moskuko Txaikovski Piano Lehiaketako bigarren saria irabazi zuen. Hirukotean jo izan du, bi arrebarekin batera —bata biolin-jotzailea, txelo-jotzailea bestea eta Txung pianoan—. 1978tik 1981era, Los Angelesko Orkestra Filarmonikoko zuzendari laguntzailea izan zen, Carlo Maria Giuliniren aginduetara. Alemaniako Saarland Radio Orchestrako musika-zuzendaria izan zen gero, eta baita Florentziako Teatro Communaleko zuzendari gonbidatua ere. 1989an, Florentziako Toscanini saria eman zioten, eta, urte berean, Parisko Bastilleko Operako zuzendaritzan Daniel Barenboim ordezkatzeko izendatu zuten. Handik hilabete gutxira, orkestra-zuzendari izan zen Frantziako Iraultzaren berrehungarren urteurreneko ospakizunetan, eta oso kritika onak jaso zituen, bai entzuleen eta adituen aldetik, bai musikarien aldetik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q153778
* Multimedia: Myung-Whun Chung / Q153778
# Mudanjiang

Mudanjiang (txinera sinplifikatuz: 牡丹江; pinyineraz: Mǔdānjiāng), Heilongjiang probintzian kokatutako prefektura mailako hiria da. Guztira, 2.710.000 biztanle inguru dauzka 2004ko erroldaren arabera eta 15.612 kilometro koadroko azalera.

## Inguru naturala eta kokapena

Prefektura mailako Mudanjiang hiriaren mugakideak honakoak dira: Errusia ekialdean, Jixi ipar-ekialdean, Qitaihe iparraldean, Jilin probintzia hegoaldean, eta Harbin probintziako hiriburua mendebaldean.

## Banaketa administratiboa
### Barrutiak

* Aimin Barrutia (爱民区)
* Dong'an Barrutia (东安区)
* Yangming Barrutia (阳明区)
* Xi'an Barrutia (西安区)

### Hiriak

* Muling Hiria (穆棱市)
* Suifenhe Hiria (绥芬河市)
* Hailin Hiria (海林市)
* Ning'an Hiria (宁安市)

### Konderriak

* Dongning Konderria (东宁县)
* Linkou Konderria (林口县)

## Klima

Datu klimatikoak (Mudanjiang (牡丹江市)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −10.8 | −5.8 | 2.8 | 13.5 | 20.9 | 25.2 | 27.7 | 26.6 | 21.2 | 12.9 | 1.2 | −8.2 | 10.6 |
| Batez besteko tenperatura minimoa (°C) | −23.2 | −19.4 | −9.8 | 0.1 | 7.2 | 13.4 | 17.4 | 16.4 | 8.5 | 0.0 | −10.0 | −19.4 | −1.6 |
| Pilatutako prezipitazioa (mm) | 5.2 | 5.6 | 11.4 | 25.7 | 53.0 | 83.8 | 122.6 | 123.7 | 61.3 | 33.2 | 13.6 | 7.4 | 546.5 |
| Prezipitazio egunak (≥ 1 mm) | 5.0 | 5.5 | 6.5 | 8.5 | 12.9 | 15.9 | 14.8 | 13.9 | 11.0 | 8.5 | 6.8 | 5.8 | 115.1 |
| Eguzki orduak | 162.4 | 180.2 | 228.4 | 218.2 | 237.3 | 221.1 | 215.8 | 208.3 | 206.6 | 195.6 | 156.8 | 136.8 | 2367.5 |
| Hezetasuna (%) | 69 | 64 | 55 | 53 | 56 | 69 | 75 | 77 | 73 | 65 | 65 | 70 | 65.9 |
| Iturria: 2010eko uztaila ||||||||||||||

## Ikus, gainera

* Heilongjiang probintziaren banaketa administratiboa

## Erreferentziak

* ↑ http://www.nmc.gov.cn/publish/forecast/AHL/mudanjiang.html 中央气象台

## Kanpo estekak

* (Txineraz) Mudanjiang hiriko gobernuaren webgunea.
* Datuak: Q217646
* Multimedia: Mudanjiang / Q217646
# Mudbound (filma)

Mudbound 2017ko Dee Rees estatubatuar zinema zuzendariak zuzendutako drama historiko film bat da. Gidoia Dee Rees eta Virgil Williamsek idatzi zuten, Hillary Jordan-en izen bereko eleberrian oinarriturik. Carey Mulligan, Garrett Hedlund, Jason Clarke, Jason Mitchell, eta Mary J. Blige aktoreek antzeztu zuten.

## Argumentua

Bigarren Mundu Gerrako bi beterano – bata zuria, bestea beltza – Mississippiko landa lurretara itzultzen dira. Bertan gerra osteko bizitza berrira eta inguruan nagusi den arrazakeriara moldatu beharko dira.

## Aktoreak

* Carey Mulligan: Laura McAllan
* Garrett Hedlund: Jamie McAllan
* Jason Clarke: Henry McAllan
* Jason Mitchell: Ronsel Jackson
* Mary J. Blige: Florence Jackson
* Jonathan Banks: Pappy McAllan
* Rob Morgab: Hap Jackson
* Kelvin Harrison Jr.: Weeks
* Claudio Laniado: Dr. Pearlman
* Kennedy Derosin: Lilly May Jackson

## Kanpo estekak

* Webgune ofiziala
* IMDBko fitxa irakurgai (Ingelesez)
* Datuak: Q25339938
# Mudar Badran

Mudar Mohammad Ayesh Badran (Jerax, 1934ko urtarrilaren 18a - Amman, 2023ko apirilaren 22a) jordaniar politikaria izan zen. Hiru aldiz izan zen Jordaniako lehen ministro, 1976tik 1979ra, 1980tik 1984ra eta 1989tik 1991ra.
Damaskoko Unibertsitatean ikasi zuen eta jordaniar armadako ofiziala izan zen. 1970eko hamarkadan inteligentzia zerbitzua zuzendu zuen Irail Beltzean. Gorte Haxemiko burua eta Hezkuntza ministroa ere izan zen.
Hamabi urtez lehen ministro izan zen hiru alditan Hussein I.aren erregealdian. Defentsa eta Kanpo Arazoetako ministroa eta senatuko kidea ere izan zen.
* Datuak: Q696952
* Multimedia: Mudar Badran / Q696952
# Mudau

Mudau Alemaniako udalerria da. Baden-Württemberg estatuan dago, [[Neckar-Odenwald barrutia|Neckar-Odenwald]] barrutian. 2014an 4.833 biztanle zituen 107,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q545231
* Multimedia: Mudau / Q545231
# Muddy (Illinois)

Muddy Illinoiseko herri bat da. Saline konderrian kokatua dago. 2010ean 68 biztanle zituen, 0,78 kilometro koadrotan banatuta.

## Ikus, gainera

* Saline konderria

## Kanpo estekak

* Datuak: Q2581003
* Multimedia: Muddy, Illinois / Q2581003
# Muddus Parke Nazionala

Muddus Parke Nazionala (suedieraz: Muddus nationalpark), Suedia iparraldeko parke nazional bat da, Gällivare udalerrian dagoena, Norrbottengo konderrian. UNESCOk Gizateriaren Ondare izendaturiko Laponiako eskualdearen barnean dago.

## Geografia

Mudduseko lautada (Muddusjaure) hartzen du parkeak. 385 metrotako garaieran dagoen goi-ordokia da. Muino isolatu batzuk ere baditu, altuenak Sör-Stubba (661 m) eta Storvuosmo (650 m). Hegoaldean Luleälven ibaiak arroilak eta labarrak eratzen ditu. Eremu honetan Muddusfallet ur-jauzia aipatzekoa da.
Baso zaharrak eta zohikaztegiak tartekatzen dira parkean. Suediako pinurik zaharrena ere bertan aurkitu da, 710 urteko adina duela estimatu baita.

## Iruditegia

* Mudduseko lautada.
* Zohikaztegia.
* Lepahoria.

## Kanpo estekak

* (Ingelesez)(Suedieraz) Parkearen webgune ofiziala
* Datuak: Q580404
* Multimedia: Muddus National Park / Q580404
# Muddusjärvi

Mutusjärvi aintzira Finlandiako Inari udalerrian dagoen aintzira da. 50,4 kilometro koadroko azalera dauka.

## Kanpo estekak

* Aintzirako argazkia flickr.com webgunean.
* Datuak: Q1351656
# Mudan barrutia

Mudan barrutia (txinera tradizionalez: 牡丹区) Txinako barruti bat da, Heze barruan. Azken zentsuaren arabera 1.346.717 biztanle zituen 1428.23 azaleran banatuta.

## Kanpo estekak

* Datuak: Q1198023
* Multimedia: Mudan District / Q1198023
# Mudanjiang aireportua

Fuyang Aireportua (txineraz: 牡丹江海浪机场), (NAGE: MDG, NAZE: ZYMD), Txinako Herri Errepublikako Heilongjiang probintziako Mudanjiang hirian dago.

## Hegaldiak
### Txinako Herri Errepublika

* China Southern Airlines (Guangzhou, Shanghai-Pudong, Qingdao)
* Hainan Airlines (Beijing-Capital)
* Air China (Yanji)
* Shenzhen Airlines (Harbin)
* China Eastern Airlines (Wuchang, Dalian)
* Shandong Airlines (Yantai)
* China Northeast Airlines (Shenyang)

### Nazioartekoak

* Air China (Seoul-Incheon, Khabarovsk, Ussuriysk)
* Korean Air (Seoul-Incheon)
* Asiana Airlines (Seoul-Incheon)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q1209229
* Multimedia: Mudanjiang Hailang International Airport / Q1209229
# Mudazumo Naki Kaikaku

Mudazumo Naki Kaikaku (japonieraz: ムダヅモ無き改革, euskaraz: «Alferrik gabeko zozketarik gabeko erreforma») Hideki Ohwadak idatzi eta marrazturiko mahjong manga satirikoa (japoniar komikia) da. 2010eko otsailaren 26an animereko moldapen bat atera zen.

## Pertsonaiak

* Junichiro Koizumi (japonieraz: 小泉 ジュンイチロー, Koizumi Jun'ichirō)
* Taizō Sugimura (japonieraz: 杉村 タイゾー, Sugimura Taizō)
* Yukari-tan (japonieraz: ゆかりタン)
* Tarō Asō (japonieraz: 麻生 タロー, Asō Tarō)
* Shinzō Abe (japonieraz: 安倍 シンゾー, Abe Shinzō)
* Shigeru Ishiba (japonieraz: 石破 シゲル, Ishiba Shigeru)
* Sadakazu Tanigaki (japonieraz: 谷垣サダカズ, Tanigaki Sadakazu)
* Mao Zedong (japonieraz: 毛沢東, Mō Takutō)
* Pol Pot (japonieraz: ポル・ポト, Poru Poto)

## Kanpo estekak

* (Japonieraz) Aurkezpen orri ofiziala
* (Japonieraz) Tankōbonen ikuspegi ofiziala
* (Japonieraz) Anime webgune ofiziala
* Mudazumo Naki Kaikaku Anime News Network-en entziklopedia webgunean
* Datuak: Q1057438
# Mitra Farazandeh

Mitra Farazandeh (persieraz: میترا فرازنده‎; 1976) irandar artista eta pertsona desgaituen eskubideen aldeko ekintzailea da.
Irango ipar-mendebaldeko Hashtpar hirian jaio zen eta gaur egun hiritik gertu dagoen herri batean bizi da. Desgaitasun fisikoa du.
Desgaitasuna duten emakumeen sexu-desiraren sentsibilizazioaren alde egiten du. Bere desgaitasunagatik gizaki ez sentitzeari eta maitasun beharra aitortzeko borrokari buruz idazten du. Marrazkiak eta margolanak salduz irabazten du.
2018an, BBCk 100 Emakumeen zerrendan sartu zuen.

## Erreferentziak

* 1 2 (Gaztelaniaz) «Quiénes son las 100 Mujeres de la BBC de 2018 (y cuáles son las 12 latinoamericanas)» BBC News 2018-11-19 (Noiz kontsultatua: 2024-04-08).
* 1 2 3 (Ingelesez) «100 Women: 'Disabled women have sexual needs too'» BBC News 2017-12-09 (Noiz kontsultatua: 2024-04-08).
* ↑ (Ingelesez) Langer, S. J. (2019). Theorizing Transgender Identity for Clinical Practice: A New Model for Understanding Gender. London: Jessica Kingsley Publishers, 151 or. ISBN 1784506427. (Noiz kontsultatua: 2024-04-08).

## Kanpo estekak

* Datuak: Q58916342
# Mitra beltz

Mitra beltza (Helvella lacunosa) Helvellaceae familiako onddo espezie bat da.
Toxikotasuna kentzeko, denbora luzez ur irakinetan murgildu behar da, egosteko ura xukatuz

## Deskribapena

Kapela: 5 eta 10 cm arteko altuerakoa, normalean hiru lobulukoa eta oinaren gainean alderantzikatuta, eta ertza apur bat uhindua. Kolore arre-beltzaxkak kanpoaldetik (himenioa) eta zurixka-grisaxka barne aldetik.
Hanka: Zilindrikoa, barnehutsa, 3,5 eta 5 cm artekoa, zuri-grisaxka zikina edo kapelaren kolore berekoa, baina argiagoa, luzetara oso ildaskatua, eta barrunbe zabalak osatzen.
Haragia: Mehea, apur bat elastikoa, baina hauskorra, usaingabea eta zaporegabea.
Etimologia: Helvella hitza latinetik dator, eta lekale, barazkiak, esan nahi du, oro har, belar usaintsua. Lacunosa epitetoa ere, latinetik dator, "lacuna" hitzetik, barrunbea esan nahi du. Oinaren barrunbeagatik.

## Jangarritasuna

Egosi ondoren jangarria. Gordinik edo gutxi eginda toxikoak izan daitezke.

### Nahasketa arriskua

Helvella leucopus, oin zuri eta leunekoarekin. Helvella crispa, oin zimur eta zurikoarekin eta kapela zurixkakoa edo horixka-arrexkakoarekin. Helvella sulcata delakoak antz handiagoa du, baina bere koloreak, bai kapeluan bai oinean, beltzagoak dira.

## Sasoia eta lekua

Udan eta udazkenean, basoetan eta bide ertzetan, lurzoru fin eta hareatsuetan.

### Banaketa eremua

Ipar Amerika, Europa, Asia, Afrika, Erdialdeko Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 728 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 536 or. ISBN 978-84-617-0196-4..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 58 or. ISBN 84-87997-86-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 663 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q1462244
* Multimedia: Helvella lacunosa / Q1462244
# Mitra

Mitra izan daiteke:
* Mitra (jainkoa), indo-irandar jatorria duen jainkoa.
* Mitra (burukoa), apezpikuek-eta eramaten duten zeremoniako buruko handia.

## Biografiak

* Sugata Mitra (1952), indiar informatikaria
* Rhona Mitra (1976), britainiar aktorea
* Manoranjan Mitra (1895-1942), indiar botanikoa

## Bionimoak

Mitridae molusku-familiako espezie hauek:
* Mitra papalis
* Mitra carbonaria
# Mitra (jainkoa)

    Artikulu hau indo-irandar jainkoari buruzkoa da; beste esanahietarako, ikus «Mitra».
Mitra (avesteraz: 𐬀𐬭𐬚𐬌𐬨, Miθra; antzinako persieraz: 𐎷𐎰𐎼‎, Miθra) Argiaren jainkoa indo-irandarren mitologian, hala Indiako Vedetan nola Persiako Avestan ezaguna. Mitrak zezena hiltzeko agindua hartu zuen Eguzki jainkoarengandik. Gogoz kontra, baina agindua bete zuen, eta orduan, mirari handi bat gertatu zen: zezena ilargi bihurtu zen; jainkoaren soingainekoa ortzi, planeta eta izarrez horniturik; isatsetik eta odoletik laboreak eta mahatsa jalki ziren, eta ernalkinetatik, munduko izakiak oro biziaraziko zituen hazi sakratua. Gauza guztiak sortuak ziren, baina bat-bateko argiak ilunpeko izakiak ere iratzarri zituen: sugea, luhartza, eta beste piztia batzuk. Haiek zezenari eraso zioten, eta hala hasi zen Ongiaren eta Gaizkiaren arteko borroka.
Mitraren gurtza Indiatik mendebaleko muturreraino hedatu zen (Galia, Britainia Handia, Iberiar penintsula). Alexandro Handiaren garaipenaren ondoren, heleniar mundura hedatu zen, nahiz eta haren gurtza ez zen gehiegi zabaldu, etsaien jainkoa baitzen. Gero, jatorrizko ezaugarriak anitz aldaturik, Erromako Inperioaren lurraldeetara hedatu zen, erromatar armadako soldaduen bidez, bereziki.
Konstantino Handia enperadoreak Mitra jainkoaren gurtza hartu zuen babesle, kristautasuna besarkatu baino lehen. Mitrak zabalkunde handia hartu zuen Erroman III. mende amaieran, ekialdetik soldaduek ekarria segur aski, eta Vatikano muinoko arroka batean zuen haren gurtza lekua. Pixkanaka eraikinak altxa zituzten arroka horren inguruan. Mitra abenduaren 25ean jaio zen Erromako kondairaren arabera, kristautasuna ofizial egin zenean Kristoren jaiotzaren eguntzat hartu zena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q6497135
* Multimedia: Mithras / Q6497135
# Mitra malgu

Mitra malgua (Helvella elastica) ascomycota dibisioko onddo zuria da, garatzen duen fruitu gorputzak nahiko kolore eta forma berezia daukala.
Sindrome hemolitikoa. Jan behar bada, denbora luzez egosi behar da.

## Deskribapena

Karpoforoa: 1 eta 3 cm artekoa, muntatzeko aulki baten itxurarekin, erdian hondoratua, alboetan bi intergune osatuz; gainazal biluzia, zuri grisaxka edo lehoi kolorekoa.
Hanka: 6 eta 8 cm arteko altuerakoa eta 1 eta 3 cm arteko diametrokoa; barnehutsa, luzetara hondoratuta, ildo bereizgarri batekin, elastikoa, zuria edo apur bat arrosa.
Haragia: Mehea, argizari itxurakoa, elastikoa.
Etimologia: Helvella hitza latinetik dator, eta lekale, barazkiak, esan nahi du, oro har, belar usaintsua. Elastica epitetoa ere latinetik dator, elastikoa esan nahi duen "elasticus" hitzetik. Bere trinkotasunagatik.

## Jangarritasuna

Espezie hau ez da jangarria eta, gainera, toxikoa izan liteke gordinik kontsumituz gero.

### Nahasketa arriskua

Helvella láctea delakoarekin nahastu daiteke, hau zuria da eta oina saihetsekin.

## Sasoia eta lekua

Udan eta udazkenean hostozabal eta konifero basoetan, batez ere lur buztintsuetan.

### Banaketa eremua

Asia, Europa, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak,. Litografía Danona s. coop.ltda., 67 or. ISBN 84-7173-211-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 476 or. ISBN 84-505-1806-7..
* ↑ (Gaztelaniaz) Palacios Quintano Daniel. (2014). Disfrutando con las setas.. Leitzaran, Grafikak S.L. Andoain, Gipuzkoa, 534 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 621 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q1324963
* Multimedia: Helvella elastica / Q1324963
# Morrinhos do Sul

Morrinhos do Sul Brasilgo udalerri bat da, Rio Grande do Sul estatuan kokatua. 3.071 biztanle ditu 165,512 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1750064
* Multimedia: Morrinhos do Sul / Q1750064
# Morris (Alabama)

Morris Alabamako herri bat da. Jefferson konderrian kokatua dago. 2010ean 1.859 biztanle zituen, 236,9 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q66440
# Morris

Maurice de Bevere edo "Morris" ezizenez ezagunagoa (Kortrijk, Flandria, 1923ko abenduaren 1a - 2001eko uztailaren 16a) komiki marrazkilari belgikarra izan zen.
"Lucky Luke" pertsonaia ezagunaren sortzailea dugu.
Istripuzko eroriko baten ondorioz hil zen.

## Bizitza

Belgikako Kortrijk herrian jaioa, Morris, "Compagnie Belge d'Actualités animation studios (CBA)"n hasi zen marrazten. Hauek, sortu berriak ziren estudioak ziren. Bertan Peyo eta André Franquinekin egin zuen topo. Bigarren Mundu Gerraren ondoren, estudio hauek itxi egin behar izan zuten. Morris, orduan, "Het Laatste Nieuws" egunkari flandriarrarentzat lanean hasi zen, marrazkigile bezala. Baita Dupuisen "Le Moustique" astekariarentzat ere. Azken honentzat, 250 azal eta beste hainbat marrazki egin zituen, zine izarren karikaturak, batipat.

## Lucky Luke

Morrisek bere pertsonaiarik ospetsuena, Lucky Luke, 1946. urtean asmatu zuen. 1955etik aurrera, pertsonaia honi buruzko komikiak egiteko, René Goscinny komiki gidoilari frantziarraren laguntza izan zuen. Eta Goscinny bera izan zen Lucky Luken komikien gidoilaria, 1977. urtean hil zen arte.
* Datuak: Q312835
* Multimedia: Maurice De Bevere / Q312835
# Morris (Illinois)

Morris Illinoiseko hiri bat da. Grundy konderrian kokatua dago. 2010ean 13.636 biztanle zituen, 24,46 kilometro koadrotan banatuta.

## Ikus, gainera

* Grundy konderria

## Kanpo estekak

* Datuak: Q576304
* Multimedia: Morris, Illinois / Q576304
# Morris (Oklahoma)

Morris Oklahomako hiri bat da. Okmulgee konderrian kokatua dago. 2010ean 1.479 biztanle zituen, 2,85 kilometro koadrotan banatuta.

## Ikus, gainera

* Okmulgee konderria

## Kanpo estekak

* Datuak: Q2361800
# Morrinhos (Goiás)

Morrinhos Brasilgo udalerri bat da, Goiás estatuan kokatua. 51.351 biztanle ditu 2.846,199 km²ko eremuan.

## Ikus, gainera

* Goiás

## Kanpo estekak

* Datuak: Q1025767
* Multimedia: Morrinhos (Goiás) / Q1025767
# Morris (New York)

Morris New York estatuko herri bat da. Otsego konderrian kokatua dago. 2010ean 583 biztanle zituen, 1,93 kilometro koadrotan banatuta.

## Ikus, gainera

* Otsego konderria

## Kanpo estekak

* Datuak: Q3709301
# Morris (Connecticut)

Morris Connecticuteko herri bat da. Litchfield konderrian kokatua dago. 2010ean 2.388 biztanle zituen, 44,52 kilometro koadrotan banatuta.

## Ikus, gainera

* Litchfield konderria

## Kanpo estekak

* Datuak: Q2446194
* Multimedia: Morris, Connecticut / Q2446194
# Morris (Minnesota)

Morris Minnesotako hiri bat da. Stevens konderrian kokatua dago. 2010ean 5.286 biztanle zituen, 12,42 kilometro koadrotan banatuta.

## Ikus, gainera

* Stevens konderria

## Kanpo estekak

* Datuak: Q1924160
* Multimedia: Morris, Minnesota / Q1924160